Diari Oficial de la Generalitat Valenciana


Sumari del DOGV 3797, del 20-07-2000 (2000/5634)

RESOLUCIÓ de 30 de juny de 2000, del Rectorat de la Universitat de València, per la qual es convoca la provisió del lloc de treball número 885, secretari/ària del degà de la Facultat de Ciències Socials, pel sistema de lliure designació.
---------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3797

Data del DOGV
:   20-07-2000

Secció del DOGV
:   II. AUTORITATS I PERSONAL - B) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2000/5634


Data del document
:   30-06-2000

Organisme emissor
:   Universitat de València

Tipus de document
:   Resolució

Descriptors 

:   * universitat
    * professió administrativa
    * concurs administratiu

RESOLUCIÓ de 30 de juny de 2000, del Rectorat de la Universitat de València, per la qual es convoca la provisió del lloc de treball número 885, secretari/ària del degà de la Facultat de Ciències Socials, pel sistema de lliure designació. [2000/X5634]
  
Atès que pròximament quedarà vacant el lloc de treball número 885, anomenat secretari/ària del degà de la Facultat de Ciències Socials, com a conseqüència de la incorporació de la seua actual titular a un altre lloc per haver-lo obtingut en un concurs de trasllat, aquest Rectorat, fent ús de les competències que li confereix la Llei de Reforma Universitària, i els articles 188 i següents dels Estatuts de la Universitat de València, i atenent també les condicions que per a aquest lloc de treball figuren en la RLT (relació de llocs treball), i l'aplicació subsidiària dels articles 27 i següents del Decret 33/1999, del Govern Valencià, pel qual s'aprova el Reglament de selecció, provisió de llocs de treball i carrera administrativa del personal que comprèn l'àmbit d'aplicació de la Llei de Funció Pública Valenciana, es convoca l'ocupació d'aquest lloc mitjançant el sistema de lliure designació, segons les següents:
  
Bases
  
Primera. Participants
  
S'hi poden presentar els funcionaris de carrera dels grups C i D d'administració general, administratius i auxiliars administratius, que presten serveis en la Universitat de València.
  
Segona. Lloc que es convoca
  
Les característiques del lloc de treball que es convoca, segons la RLT, són:
  
Núm. del lloc: 885
  
Denominació: secretari/secretària del degà
  
Grups: C/D
  
Complement de destinació: 16
  
Complement específic: E023
  
Formació específica: coneixement del valencià a nivell elemental o compromís d'adquirir aquest coneixement en el termini d'un any des de la presa de possessió en el lloc (o en el temps que permeta la programació del Servei de Normalització Lingüística).
  
Sistema de provisió: lliure designació
  
Ubicació: Facultat de Ciències Socials
  
Tercera. Instàncies
  
3.1 Els participants han de presentar la instància segons el model que figura en l'annex I.
  
A la sol·licitud s'adjuntarà el currículum vitae i la documentació justificativa dels mèrits al·legats.
  
3.2 La documentació que ja consta en el Registre de Personal PAS de la Universitat de València, tal com els certificats dels serveis prestats i del grau personal consolidat, s'adjuntaran d'ofici a les sol·licituds presentades.
  
Quarta. Termini i lloc de presentació
  
Les instàncies i la documentació hauran de presentar-se en el termini de 20 dies hàbils, comptats des de l'endemà de la publicació d'aquesta convocatòria en el Diari Oficial de la Generalitat Valenciana. La qual cosa podrà fer-se al Registre d'Entrada de la Gerència (c/ de l'Antiga Senda de Senent, 11 baix), a través de qualsevol altre registre auxiliar dels centres o a les oficines públiques a què fa referència l'article 38.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
  
Cal tenir en compte la resolució del Rectorat de la Universitat de València, de 2 de juny del 2000 (DOGV de 6.6.2000), per la qual es declara inhàbil el mes d'agost pel que fa als terminis de presentació de sol·licituds o al·legacions.
  
En el cas que el termini de presentació s'inicie i no acabe el mes de juliol, s'interromprà el dia 1 d'agost de 2000 i el seu còmput es reprendrà l'1 de setembre del mateix any. Si aquesta resolució es publica el mes d'agost, el termini començarà l'1 de setembre.
  
Cinquena. Comissió i funcionament
  
5.1 La comissió que realitzarà la selecció del lloc de treball convocat serà nomenada pel rector de la Universitat de València.
  
5.2 El seu funcionament s'adaptarà a allò que estableix la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
  
5.3 Els noms dels seus components es faran públics abans que acabe el termini de presentació d'instàncies al tauler d'anuncis de la Gerència (c/ de l'Antiga Senda Senent, 11) i en la pàgina web del Servei de Recursos Humans (PAS): http://www.uv.es/~pas.
  
5.4 La comissió podrà convocar, una vegada estudiades les sol·licituds i la documentació presentades, tots els aspirants, o els que considere necessari, a la realització d'una entrevista.
  
Sisena. Cessament i presa de possessió
  
Finalitzat el procés, la resolució final es farà pública al tauler d'anuncis del Rectorat de la Universitat de València i en la pàgina WEB del Servei de Recursos Humans (PAS).
  
En la resolució s'indicarà expressament la data de cessament i de presa de possessió.
  
Setena. Recursos
  
Contra aquesta resolució, que exhaureix la via administrativa, es pot interposar, potestativament, un recurs de reposició en el termini d'un mes a partir de l'endemà de la seua publicació davant del mateix òrgan que dictà la resolució, o un recurs contenciós administratiu davant dels òrgans de la jurisdicció contenciosa administrativa de la Comunitat Valenciana en el termini de dos mesos, comptador des de l'endemà de la seua notificació.
  
Així mateix, l'administració podrà, si escau, revisar les resolucions del tribunal d'acord amb l'esmentada norma.
  
València, 30 de juny de 2000.- Per delegació (DOGV de 20 d'agost de 1999), el vicerector d'Organització Administrativa: Lluís Guia i Marín.
  
Annex I
  
Instància
  
A) Dades personals
  
Primer cognom
  
Segon cognom Nom Adreça
  
Localitat
  
DNI
  
Telèfon
  
B) Dades professionals
  
Denominació del lloc de treball actual
  
Telèfon oficial
  
Correu electrònic
  
DEMANA la seua admissió a la convocatòria per a proveir, pel sistema de lliure designació, el lloc de treball núm. 885, secretari/ària de degà, Facultat de Ciències Socials.
  
La persona interessada,
  
València,....................... d............................. de 2000.